
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2129 

28 Αυγούστου 2013 


ΑΠΟΦΑΣΕΙ Σ 

Αριθμ. 3332.2/03/13 

Καθορισμός του τύπου και των στοιχείων της δήλω¬ 
σης δρομολόγησης πλοίου, του περιεχομένου αυτής 
και των εγγράφων που συνυποβάλλονται με αυτήν. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπ’ όψη: 

1. Τις διατάξεις: 

α. των άρθρων τρίτου, τετάρτου, τετάρτου α' και 
εβδόμου του νόμου 2932/2001 (ΦΕΚ Α' 145/27-06-2001) 
«Ελεύθερη παροχή υπηρεσιών στις θαλάσσιες ενδομε- 
ταφορές - Σύσταση Γενικής Γραμματείας Λιμένων και 
Λιμενικής Πολιτικής - Μετατροπή Λιμενικών Ταμείων σε 
Ανώνυμες Εταιρείες και άλλες διατάξεις», όπως τρο¬ 
ποποιήθηκαν με το άρθρο 37 του Ν. 4150/2013 (ΦΕΚ Α' 
102/29-04-2013) «Ανασυγκρότηση του Υπουργείου Ναυ¬ 
τιλίας και Αιγαίου και άλλες διατάξεις», 
β. της παραγράφου 2 του άρθρου τέταρτου του νόμου 
2932/2001 (ΦΕΚ Α' 145/27-6-2001) όπως αντικαταστά- 
θηκε από την παράγραφο 2 του άρθρου 37 του νόμου 
4150/2013 (ΦΕΚ ΑΊ 02/29-4-2013) και ισχύει, 
γ. των άρθρων 54 και 90 του «Κώδικα Νομοθεσίας για 
την Κυβέρνηση και κυβερνητικά όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98), 
δ. του νόμου 3816/1958 (ΦΕΚ Α' 32/28-02-1958) «Περί 
κυρώσεως του Κώδικα Ιδιωτικού Ναυτικού Δικαίου», 
ε. του Κανονισμού (ΕΟΚ) 3577/92 για την εφαρμογή 
της αρχής της ελεύθερης κυκλοφορίας των υπηρεσιών 
στις θαλάσσιες μεταφορές στο εσωτερικό των κρατών 
μελών, 

στ. του άρθρου 10 «Απλούστευση διαδικασίας εκδό- 
σεως διοικητικών πράξεων» του νόμου 3230/04 (ΦΕΚ 
Α' 44/11-02-2004) «Καθιέρωση συστήματος διοίκησης 
με στόχους μέτρηση της αποδοτικότητας και άλλες 
διατάξεις», 

ζ. της παρ. 6 του άρθρου 6 «Διεκπεραίωση υποθέσε¬ 
ων από τη Διοίκηση» του νόμου 3242/04 (ΦΕΚ Α' 102/ 
24-05-2004) «Ρυθμίσεις για την οργάνωση και λειτουρ¬ 
γία της Κυβέρνησης, τη διοικητική διαδικασία και τους 
Ο.Τ.Α.», 

η. του άρθρου 5 του Π.Δ. 85/2012 (ΦΕΚ Α' 141/21-06- 
2012) «Ίδρυση και μετονομασία Υπουργείων, μεταφορά 
και κατάργηση υπηρεσιών» όπως αντικαταστάθηκε με 


το άρθρο 1 του Π.Δ. 94/2012 (ΦΕΚ Α' 149/17-07-2012) και 
τροποποιήθηκε με το άρθρο 3 του Π.Δ. 98/2012 (ΦΕΚ 
Α' 160/10-08-2012), 

0. Του Π.Δ. 119/2013 (ΦΕΚ Α' 153/25-06-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

2. Την υπ’ αριθ. 3332.2/01/06/17-01-2006 κοινή υπουρ¬ 
γική απόφαση (ΦΕΚ Β' 76/26-01-2006) «Καθορισμός του 
τύπου και των στοιχείων της δήλωσης δρομολόγησης 
πλοίου, το περιεχόμενο αυτής και των εγγράφων που 
συνυποβάλλονται με αυτήν» όπως τροποποιήθηκε με 
την υπ’ αριθμ. 3332.2/01/08/02-10-2008 υπουργική από¬ 
φαση (ΦΕΚ Β’ 2196/27-10-2008). 

3. Την υπ’ αριθ. 92605οικ/20-09-2005 κοινή υπουργι¬ 
κή απόφαση (ΦΕΚ Β' 1334/21-09-2005) «Αυτεπάγγελτη 
αναζήτηση αντιγράφου ποινικού μητρώου γενικής και 
δικαστικής χρήσης» όπως ισχύει. 

4. Την αριθ. ΔΙΑΔΠ/Α/9981/23-5-2005 (ΦΕΚ Β' 726/ 
30-05-2005) κοινή υπουργική απόφαση «Αυτεπάγγελτη 
αναζήτηση βεβαίωσης φορολογικής ενημερότητας και 
εκκαθαριστικού σημειώματος δήλωσης φόρου εισοδή¬ 
ματος φυσικών προσώπων μέσω συστήματος πιστοποι¬ 
ημένης τηλεομοιοτυπίας». 

5. Την αριθ. πρωτ. ΔΙΑΔΠ/Α/17402/31-07-2006 κοινή 
υπουργική απόφαση «Αυτεπάγγελτη αναζήτηση πιστο¬ 
ποιητικών αρμοδιότητας Υπουργείου Δικαιοσύνης» (ΦΕΚ 
Β' 1042/01-08-2006). 

6. Την αριθ. πρωτ. ΔΙΑΔΠ/Α/1786/30-01-2006 κοινή 
υπουργική απόφαση «Αυτεπάγγελτη αναζήτηση πιστο¬ 
ποιητικών αρμοδιότητας Υπουργείου Ανάπτυξης» (ΦΕΚ 
Β' 88/30-01-2006). 

7. Την αριθ. πρωτ.: ΔΙΑΔΠ/Α/22863/16-10-2006 κοινή 
υπουργική απόφαση «Υποχρεωτική αυτεπάγγελτη ανα¬ 
ζήτηση αντιγράφου ποινικού μητρώου γενικής ή δικα¬ 
στικής χρήσης» (ΦΕΚ Β' 1551/23-10-2006). 

8. Την αριθ. πρωτ. ΔΙΑΔΠ/Α/18532/18-08-2006 υπουρ¬ 
γική απόφαση «Υποχρεωτική αυτεπάγγελτη αναζήτηση 
έξι (6) πιστοποιητικών αρμοδιότητας του Υπουργείου 
Εσωτερικών, Δημόσιας Διοίκησης και Αποκέντρωσης» 
(ΦΕΚ Β' 1309/13-09-2006). 

9. Την αριθ. πρωτ. ΔΙΑΔΠ/Α/10067/23-04-2007 κοινή 
υπουργική απόφαση «Υποχρεωτική αυτεπάγγελτη ανα¬ 
ζήτηση της ασφαλιστικής ενημερότητας, η οποία εκ- 
δίδεται από τους ασφαλιστικούς οργανισμούς ...»(ΦΕΚ 
Β' 629/25-04-2007). 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Για τη δρομολόγηση επιβατηγού και οχηματαγωγού 
πλοίου, επιβατηγού, ή φορτηγού σύμφωνα με τις δια¬ 
τάξεις των άρθρων τέταρτου, τέταρτου α' και έβδομου 
του νόμου 2932/2001, όπως ισχύει, υποβάλλεται στις 
αρμόδιες κατά περίπτωση Διευθύνσεις του Υπουργείου 
Ναυτιλίας και Αιγαίου δήλωση δρομολόγησης πλοίου 
συμπληρωμένη σύμφωνα με την συνημμένη στην παρού¬ 
σα Δήλωση Δρομολόγησης Πλοίου, συνοδευομένη από 
τα υποδείγματα, I «στοιχεία προσδιορισμού πλοίου», II 
«πίνακας ετησίων δρομολογίων», III «ανώτατη τιμολό¬ 
γηση παρεχόμενης υπηρεσίας» καθώς και τα αναγκαία 
κατά περίπτωση δικαιολογητικά των άρθρων 2 και 4 
και στους χρόνους που προβλέπονται σύμφωνα με την 
παρούσα. Το υπόδειγμα III «ανώτατη τιμολόγηση παρε¬ 
χόμενης υπηρεσίας» δύναται να προσκομίζεται δέκα (10) 
ημέρες πριν την έναρξη των δρομολογίων. 

Άρθρο 2 

Τα δικαιολογητικά της συνδρομής των προϋποθέσε¬ 
ων της παραγράφου 2 του άρθρου τρίτου του νόμου 
2932/2001, όπως ισχύει, που υποβάλλονται με τη δήλω¬ 
ση δρομολόγησης είναι πιστοποιητικά ή έγγραφα που 
αφορούν τον πλοιοκτήτη και το πλοίο: 

1. Αντίγραφο Ποινικού Μητρώου Γ ενικής ή Δικαστικής 
χρήσης του πλοιοκτήτη ή των προσώπων οι οποίοι ανα- 
φέρονται στην παράγραφο 3 του άρθρου τρίτου του 
νόμου 2932/2001, όπως ισχύει, έκδοσης του τελευταίου 
διμήνου από την ημερομηνία κατάθεσης της δήλωσης 
ή ισοδύναμου εγγράφου αρμόδιας δικαστικής ή διοικη¬ 
τικής αρχής της χώρας εγκατάστασης, από το οποίο 
προκύπτει ότι δεν έχει καταδικαστεί με αμετάκλητη 
απόφαση για αδίκημα από αυτά που αναφέρονται στην 
παράγραφο 2, εδάφιο δ, περίπτωση (αα) του άρθρου 
τρίτου του νόμου 2932/2001, όπως ισχύει. 

2. Πιστοποιητικό αρμόδιας δικαστικής ή διοικητικής 
αρχής έκδοσης του τελευταίου διμήνου από την ημερο¬ 
μηνία κατάθεσης της δήλωσης ή ισοδύναμου εγγράφου 
αρμόδιας δικαστικής ή διοικητικής αρχής της χώρας 
εγκατάστασης, περί μη πτωχεύσεως ή περί μη θέσε- 
ως σε εκκαθάριση ή περί μη θέσεως σε αναγκαστική 
διαχείριση ή σε άλλη παρεμφερή διαδικασία η πλοιο- 
κτήτρια εταιρεία. 

3. Βεβαίωση φορολογικής ενημερότητας και πιστοποι¬ 
ητικό εκπλήρωσης ή διακανονισμού των υποχρεώσεων 
από εισφορές κοινωνικής ασφάλισης ή και βεβαίωση μη 
οφειλής ή ασφαλιστικής ενημερότητας, έκδοσης του 
τελευταίου διμήνου από την ημερομηνία κατάθεσης της 
δήλωσης μαζί με υπεύθυνη δήλωση στην οποία να δη¬ 
λώνεται ότι δεν απασχολείται προσωπικό, το οποίο να 
υπάγεται σε ασφαλιστικό φορέα άλλον, πέραν εκείνου 
ή εκείνων από τον οποίο ή τους οποίους έχει προσκο- 
μισθεί πιστοποιητικό. 

Στις περιπτώσεις κατά τις οποίες η χώρα εγκατάστα¬ 
σης δεν εκδίδει τα ανωτέρω δικαιολογητικά ή αυτά δεν 
καλύπτουν όλες τις περιπτώσεις που αναφέρονται πα¬ 
ραπάνω, μπορεί να αντικατασταθούν αυτά με αντίστοι¬ 
χο έγγραφο αρμόδιας αρχής της εν λόγω χώρας στο 
οποίο να βεβαιώνεται ότι σύμφωνα με την εσωτερική 


της νομοθεσία δεν προβλέπεται η έκδοση αυτών, και 
συνυποβάλλεται ένορκη δήλωση του ενδιαφερομένου 
ενώπιον δικαστικής ή διοικητικής αρχής, συμβολαιογρά¬ 
φου ή οποιοσδήποτε άλλης αρμόδιας αρχής της χώρας, 
στην οποία θα δηλώνεται ότι πληροί τις προϋποθέσεις 
της παραγράφου 2, εδάφιο δ, αα), ββ) και γγ) του άρ¬ 
θρου τρίτου του Ν.2932/01 (ΦΕΚ Α' 145/27-06-2001), όπως 
ισχύει. Σε χώρες που δεν προβλέπεται ένορκη δήλωση 
μπορεί να αντικατασταθεί αυτή από υπεύθυνη δήλω¬ 
ση τους. Η αρμόδια αρχή ή ο συμβολαιογράφος στην 
περίπτωση αυτή εκδίδει πιστοποιητικό που βεβαιώνει 
την γνησιότητα της ένορκης δήλωσης ή της υπεύθυνης 
δήλωσης. 

4. Έγγραφο Εθνικότητας. 

5. Πιστοποιητικό Καταμέτρησης. 

6. Βεβαίωση της αρμόδιας αρχής του κράτους νηο¬ 
λόγησης ότι το πλοίο συγκεντρώνει όλες τις νόμιμες 
προϋποθέσεις να παρέχει υπηρεσίες θαλάσσιων ενδο- 
μεταφορών στο κράτος- μέλος που είναι νηολογημένο. 

Άρθρο 3 

Η υποβολή των δικαιολογητικών των παραγράφων 4, 
5 και 6 του άρθρου 2, δεν απαιτείται στην περίπτωση 
όπου αυτά έχουν υποβληθεί στην αμέσως προηγούμενη 
δήλωση και το περιεχόμενό τους εξακολουθεί να είναι 
αμετάβλητο, τα οποία και αναφέρονται σε υπεύθυνη 
δήλωση που υποβάλλεται με τα υπόλοιπα δικαιολογη- 
τικά της δήλωσης δρομολόγησης. 

Αρθρο 4 

1. Στην περίπτωση ναυπηγούμενου πλοίου προσκομί¬ 
ζονται από τον παρακολουθούντα το πλοίο νηογνώμονα 
βεβαίωση περί έναρξης της ναυπήγησης μαζί με στοι¬ 
χεία κυριότητας (π.χ. σύμβαση ναυπήγησης, πιστοποιη¬ 
τικό κυριότητας), τη δήλωση του άρθρου 1 στην οποία 
και προσδιορίζει το χρόνο ετοιμότητας του πλοίου και 
τα δικαιολογητικά των παραγράφων 1, 2 και 3 του άρ¬ 
θρου 2. 

Τα δικαιολογητικά των παραγράφων 4, 5 και 6 του 
άρθρου 2, δύναται να προσκομισθούν πέντε (5) ημέρες 
πριν την έναρξη των δρομολογίων. 

2. Στην περίπτωση άμεσης, κατεπείγουσας ανάγκης 
δρομολόγησης πλοίου στην ανακοίνωση της δήλωσης 
δύνανται να καθορίζονται οι ημερομηνίες προσκόμισης 
των δικαιολογητικών. 

Αρθρο 5 

1. Τα δικαιολογητικά των παραγράφων 1 και 2 του 
άρθρου 2 καθώς και το πιστοποιητικό εκπλήρωσης ή 
διακανονισμού των υποχρεώσεων από εισφορές κοινω¬ 
νικής ασφάλισης ή και η βεβαίωση μη οφειλής ή ασφαλι¬ 
στικής ενημερότητας που υπάγονται στην αρμοδιότητα 
της Γ ενικής Γ ραμματείας Κοινωνικών Ασφαλίσεων του 
Υπουργείου Εργασίας και Κοινωνικής Ασφάλισης ανα- 
ζητούνται αυτεπάγγελτα. 

2. Η βεβαίωση φορολογικής ενημερότητας αναζητείται 
αυτεπάγγελτα μετά την ημερομηνία κατάθεσης της 
δήλωσης, κατόπιν αιτήματος του ενδιαφερομένου. 

Άρθρο 6 

1. Τα δικαιολογητικά του άρθρου 2 που δεν είναι 
πρωτότυπα, υποβάλλονται σε επικυρωμένα αντίγραφα, 
θεωρημένα από αρμόδια κρατική αρχή ή από εξουσιο- 

δοτημένα από τη νομοθεσία πρόσωπα εκτός αν ακο¬ 
λουθείται η διαδικασία της παραγράφου 2 του άρθρου 
11 του Ν. 2690/99 (ΦΕΚ Α' 45) «Κώδικας Διοικητικής Δι¬ 
αδικασίας». 

2. Τα δικαιολογητικά που εκδίδονται σε γλώσσα άλλη 
πλην της ελληνικής, πρέπει να συνοδεύονται από επί¬ 
σημη μετάφρασή τους στην ελληνική γλώσσα από αρ¬ 
μόδια αρχή ή από εξουσιοδοτημένα από τη νομοθεσία 
πρόσωπα. 

Αρθρο 7 

1. Η υποβολή της δήλωσης δρομολόγησης πλοιοκτήτη 
αποσκοπεί στην εξέταση των δικαιολογητικών του άρ¬ 
θρου 2 σύμφωνα με τον επισυναπτόμενο στην παρούσα 
πίνακα δικαιολογητικών δρομολόγησης πλοίου και στη 
δημοσιοποίηση των δηλούμενων δρομολογίων και δεν 
υποκαθιστά τα προβλεπόμενα από την παράγραφο 4 
του άρθρου τρίτου του Ν.2932/01 όπως ισχύει, έγγραφα 
ή πιστοποιητικά για την εκτέλεση των δρομολογίων, 
ούτε τον απαλλάσσει από την υποχρέωση τήρησης των 
όρων-προϋποθέσεων που απορρέουν από άλλες διατά¬ 
ξεις της κείμενης νομοθεσίας. 


2. Οι αρμόδιες για την ανακοίνωση δήλωσης δρομο¬ 
λόγησης πλοίου Διευθύνσεις του Υπουργείου Ναυτιλίας 
και Αιγαίου, προβαίνουν στην εξέταση των δηλώσεων 
και στις ενέργειες σύμφωνα με τα οριζόμενα στα άρθρα 
τέταρτο και τέταρτο α' του Ν.2932/01, όπως ισχύει. 

Αρθρο 8 

Από την έναρξη ισχύος της παρούσας , καταργούνταί: 

1. Η αριθ. 3332.2/01/17.01.2006 κοινή υπουργική απόφαση 
(ΦΕΚ Β' 76/06) «Καθορισμός του τύπου και των στοιχεί¬ 
ων της δήλωσης δρομολόγησης πλοίου, του περιεχο¬ 
μένου αυτής και των εγγράφων που συνυποβάλλονται 
με αυτήν». 

2. Η αριθ. 3332.2/01/02-10-2008 υπουργική απόφαση 
(ΦΕΚ Β' 2196/08) «Τροποποίηση της αριθ. 3332.2/01/06/ 
17-01-2006 κοινή υπουργική απόφαση «Περί καθορισμού 
τύπου, και των στοιχείων της δήλωσης δρομολόγησης 
πλοίου, του περιεχομένου αυτής και των εγγράφων που 
συνυποβάλλονται με αυτήν. 

Άρθρο 9 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

ΝΟΜΙΜΟΣ ΕΚΠΡΟΣΩΠΟΣ 5 


ΑΝΤΙΚΛΗΤΟΣ ΣΤΟΙΧΕΙΑ 

ΟΡΙΣΜΟΥ 5 


ΣΤΟΙΧΕΙΑ ΟΡΙΣΜΟΥ ΦΥΣΙΚΩΝ ΠΡΟΣΩΠΩΝ (ΠΛΗΡΗ 
ΣΤΟΙΧΕΙΑ) ΠΟΥ ΘΑ ΑΙΤΟΥΝ ΟΠΟΙΑΔΗΠΟΤΕ 

ΤΡΟΠΟΠΟΙΗΣΗ ΤΩΝ ΔΡΟΜΟΛΟΓΙΩΝ ΚΑΙ ΔΕΣΜΕΥΟΥΝ 

ΤΟΝ ΠΛΟΙΟΚΤΗΤΗ: 


ΠΡΟΣ : ΥΠΟΥΡΓΕΙΟ- 

ΔΙΕΥΘΥΝΣΗ..-.-.-.- 

ΤΜΗΜΑ....-.- 

Έχοντας υπόψη το Ν.2932/01 (ΦΕΚ Α' 145/27-06-2001) 
όπως ισχύει., σας προσκομίζω τα όπιαθεν ανανραφόμενα 
δικαιολονητικά και προτίθεμαι να δρομολογήσω το πλοίο 


. κατά τη χρονική περίοδο δρομολόγησης 

από . έως . στη 

γραμμή /ές : 

α) —-.-.... 

β) 

Υ) -.—.—.-. 

Επίσης σας γνωρίζω τα ακόλουθα: 

το πλοίο δύναται να προσεγγίζει στα λιμάνια της/των 
παραπάνω γραμμής/ών 


Παρακαλώ για τις δικές σας ενέργειες. 

Ημερομηνία: 

Ο δηλών: 


ΟΔΗΓΙΕΣ ΣΥΜΠΛΗΡΩΣΗΣ 

1. Το αρμόδιο Υπουργείο, Ναυτιλίας και Αιγαίου, Διεύθυνση και Τμήμα. 

2. Το όνομα εκείνου που υπογράφει τη δήλωση και δεσμεύει με την υπογραφή του την 
εταιρεία. 

3. Πρόεδρος Διοικητικού Συμβουλίου, Διευθύνων ή Εντεταλμένος ή Συμπράττων Σύμβουλος, 
Διαχειριστής ή Νόμιμος Εκπρόσωπος. 

4. Όνομα και νηολόγιο πλοίου. 

5. Στη περίπτωση όπου ο πλοιοκτήτης έχει έδρα ή κατοικεί σε άλλο κράτος-μέλος της Ε.Ε. 

ΠΙΝΑΚΑΣ ΔΙΚΑΙΟΛΟΓΗΤΙΚΩΝ ΠΟΥ ΣΥΝΟΔΕΥΟΥΝ ΤΗ ΔΗΛΩΣΗ 
*1. Αντίγραφο ποινικού μητρώου γενικής ή δικαστικής χρήσης □ 

(αναζητείται υποχρεωτικά αυτεπαγγέλτως από την Υπηρεσία) 

*2. Πιστοποιητικό περί μη πτώχευσης, εκκαθάρισης, αναγκαστικής διαχείρισης κ.λπ. □ 

(αναζητείται υποχρεωτικά αυτεπαγγέλτως από την Υπηρεσία) 

*3. Πιστοποιητικό 

> Περί εκπλήρωσης φορολογικών υποχρεώσεων □ 

(εκτός αν αναζητηθεί αυτεπαγγέλτως) 

> Περί εκπλήρωσης εισφορών κοινωνικής ασφάλισης κ.λπ. □ 

(Για Ι.Κ.Α. αναζητείται υποχρεωτικά αυτεπαγγέλτως από την Υπηρεσία) 

> Υπεύθυνη δήλωση □ 

*4. Έγγραφο Εθνικότητας πλοίου □ 

*5. Πιστοποιητικό καταμέτρησης □ 

*6. Βεβαίωση της αρμόδιας αρχής του κράτους νηολόγησης ότι το πλοίο μπορεί να παρέχει 
υπηρεσίες ενδομεταφορών (για νηολόγιο κράτους Ε.Ε. ή Ε.Ο.Χ. ή Ε.Ζ.Ε.Σ. πλην Ελβετίας) □ 

Με τη δήλωση δροιιολόνησης πλοίου επίσης συνυποβάλλονται : 

*7.1 Στοιχεία προσδιορισμού πλοίου (ΥΠΟΔΕΙΓΜΑ I) □ 

7.2 Πίνακας δρομολογίων (να δηλώνεται και η ακινησία) (ΥΠΟΔΕΙΓΜΑ II) □ 

7.3 Καταστατικό εταιρείας ή απόφαση Δ.Σ. ή συμβολαιογραφική πράξη ή εξουσιοδοτική επιστολή: 
α) Α.Ε.: Καταστατικό με βεβαίωση Περιφερειακής Αυτοδιοίκησης περί συστάσεως και τυχόν 
τροποποιήσεων μαζί με πρακτικό τελευταίου Διοικητικού Συμβουλίου και πρακτικό ανάθεσης 
καθηκόντων(εκτός αν αναζητηθεί αυτεπαγγέλτως) β) Ν.Ε.: Βεβαίωση από ΥΝΑ/ΔΝΠΑ και γ) Ε.Π.Ε. ή 
Ο.Ε. ή Ε.Ε.: Καταστατικό και βεβαίωση από το Πρωτοδικείο περί συστάσεως και τυχόν τροποποιήσεων 
(αναζητείται υποχρεωτικά αυτεπαγγέλτως από την Υπηρεσία) □ 

7.4 Ανώτατη τιμολόγηση παρεχόμενης Υπηρεσίας (ΥΠΟΔΕΙΓΜΑ III) □ 

*ΠΑΡΑΤΗΡΗΣΕΙΣ 

1: Τα αριθ. (αναφέρεται α/α αυτών.) δικαιολογητικά 

έχουν κατατεθεί στην αμέσως προηγούμενη δήλωση και δεν έχει μεταβληθεί το περιεχόμενό τους. 

2: Για την υποχρεωτική ή μη, αυτεπάγγελτη αναζήτηση από την Υπηρεσία των δικαιολογητικών με 
βάση τις διατάξεις του άρθρου 5 του Νόμου 3242/2004 όπως ισχύει επιλέξτε το ανάλογο τετράγωνο 
και συμπληρώστε τα απαραίτητα στοιχεία : 

□ Απόσπασμα ποινικού μητρώου των προσώπων: 

α. ΟΝΟΜΑΤΕΠΩΝΥΜΟ:. ΟΝΟΜΑ ΠΑΤΡΟΣ. 

ΟΝΟΜΑ ΜΗΤΡΟΣ.ΤΟΠΟΣ ΚΑΙ ΕΤΟΣ ΓΕΝΝΗΣΗΣ. 

β. ΟΝΟΜΑΤΕΠΩΝΥΜΟ:. ΟΝΟΜΑ ΠΑΤΡΟΣ. 

ΟΝΟΜΑ ΜΗΤΡΟΣ.ΤΟΠΟΣ ΚΑΙ ΕΤΟΣ ΓΕΝΝΗΣΗΣ. 

□ Βεβαίωση φορολογικής ενημερότητας (Α.Φ.Μ.:.Δ.Ο.Υ.:.) 

□ Βεβαίωση ότι το πλοίο μπορεί να παρέχει υπηρεσίες ενδομεταφορών 

□ Πιστοποιητικό περί μη πτώχευσης, εκκαθάρισης, αναγκαστικής διαχείρισης (ΕΠΩΝΥΜΙΑ 

. ΑΝΤΙΚΕΙΜΕΝΟ . ΑΦΜ . ΑΡΙΘ. ΚΑΤΑΣΤΑΤΙΚΟΥ 

. ΗΜΕΡΟΜ. ΕΠΙΚΥΡΩΣΗΣ ΚΑΤΑΣΤΑΤΙΚΟΥ . ΑΡΙΘ. & ΕΤΟΣ 

ΦΕΚ/ΤΑΠΕ . ΕΤΟΣ ΣΥΣΤΑΣΗΣ . ΕΔΡΑ (οδός, αριθ., Τ.Κ., δήμος ή 

κοινότητα, νομός).ΤΗΛΕΦΩΝΟ. ) 

□ Βεβαίωση περί εκπλήρωσης εισφορών κοινωνικής ασφάλισης (ΕΠΩΝΥΜΙΑ . Α.Γ.Μ 

.Α.Φ.Μ.ΥΠΟΚΑΤΑΣΤΗΜΑ Ι.Κ.Α.) 

□ Α.Ε.: Καταστατικό με βεβαίωση Περιφερειακής Αυτοδιοίκησης περί συστάσεως και τυχόν 
τροποποιήσεων μαζί με πρακτικό τελευταίου Διοικητικού Συμβουλίου και πρακτικό ανάθεσης 

καθηκόντων (ΕΠΩΝΥΜΙΑ . ΑΡΙΘΜΟΣ ΜΗΤΡΩΟΥ Α.Ε. ΤΙΤΛΟΣ 

ΥΠΗΡΕΣΙΑΣ ΤΗΣ Γ.Γ. ΕΜΠΟΡΙΟΥ Ή ΤΗΣ ΠΕΡΙΦΕΡΕΙΑΚΗΣ ΑΥΤΟΔΙΟΙΚΗΣΗΣ ΣΤΗΝ ΟΠΟΙΑ ΕΧΕΙ 
ΚΑΤΑΧΩΡΗΘΕΙ Η Α.Ε.) 

□ Ε.Π.Ε. ή Ο.Ε. ή Ε.Ε.: Καταστατικό και βεβαίωση από το Πρωτοδικείο περί συστάσεως και τυχόν 

τροποποιήσεων (ΕΠΩΝΥΜΙΑ . ΑΝΤΙΚΕΙΜΕΝΟ . Α.Φ.Μ. 

. ΑΡΙΘ. ΚΑΤΑΣΤΑΤΙΚΟΥ . ΗΜΕΡΟΜ. ΕΠΙΚΥΡΩΣΗΣ ΚΑΤΑΣΤΑΤΙΚΟΥ 

. ΑΡΙΘ. & ΕΤΟΣ ΦΕΚ/ΤΑΠΕ . ΕΤΟΣ ΣΥΣΤΑΣΗΣ . 

ΕΔΡΑ (οδός, αριθ., Τ.Κ., δήμος ή κοινότητα, νομός).ΤΗΛΕΦΩΝΟ.) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ I 

ΣΤΟΙΧΕΙΑ ΠΡΟΣΔΙΟΡΙΣΜΟΥ ΠΛΟΙΟΥ 


ΟΝΟΜΑ ΠΛΟΙΟΥ 

1 


ΤΥΠΟΣ ΠΛΟΙΟΥ 

2 



ΛΙΜΕΝΑΣ ΚΑΙ ΑΡΙΘΜΟΣ 


ΔΔΣ 


ΝΗΟΛΟΓΙΟΥ 


3 



ΧΩΡΗΤΙΚΟΤΗΤΑ 4 


ΤΑΧΥΤΗΤΑ 6 


ΤΑΧΥΠΛΟΟ 

ΝΑΙ □ 

ΟΧΙ □ 


ΟΛΙΚΟ ΜΗΚΟΣ (σε μέτρα) 


ΜΕΓΙΣΤΟ ΠΛΑΤΟΣ (σε μέτρα) 


ΕΜΦΟΡΤΟ ΒΥΘΙΣΜΑ (σε μέτρα) 



ΕΤΟΣ ΚΑΘΕΛΚΥΣΗΣ 


ΥΛΙΚΟ ΚΑΤΑΣΚΕΥΗΣ 



ΧΕΙΜΩΝΑ 

ΘΕΡΟΥΣ 

ΜΕΤΑΦΟΡΙΚΗ ΙΚΑΝΟΤΗΤΑ 
ΣΕ ΕΠΙΒΑΤΕΣ 7 

Α) 



Β) 



Γ) 



ΜΕΤΑΦΟΡΙΚΗ ΙΚΑΝΟΤΗΤΑ 

ΣΕ ΟΧΗΜΑΤΑ 

ΣΥΝΟΛΙΚΟ ΕΜΒΑΔΟΝ ΧΩΡΟΥ 
ΟΧΗΜΑΤΩΝ (τ.μ.) 


ΣΥΝΟΛΙΚΟ ΜΗΚΟΣ ΛΩΡΙΔΩΝ ΓΙΑ 
Ι.Χ. (σε μέτρα) 8 


ΣΥΝΟΛΙΚΟ ΜΗΚΟΣ ΛΩΡΙΔΩΝ ΓΙΑ 
ΦΟΡΤΗΓΑ ΟΧΗΜΑΤΑ (σε μέτρα) 8 



ΑΡΙΜΟΣ ΜΗΧΑΝΩΝ: _ 

ΙΠΠΟΔΥΝΑΜΗ: _ 

ΕΛΙΚΑΣ ΕΛΙΓΜΩΝ ΠΛΩΡΗΣ: ΝΑΙ □ ΟΧΙ □ 


ΟΔΗΓΙΕΣ ΣΥΜΠΛΗΡΩΣΗΣ: 

1. Όπως στο έγγραφο εθνικότητας 

2. επιβατηγό (Ε/Γ) , επιβατηγό-οχηματαγωγό (Ε/Γ-Ο/Γ) , φορτηγό-οχηματαγωγό (Φ/Γ-Ο/Γ) 

3. Διεθνές Διακριτικό Σήμα 

4. Σε «μονάδες υπολογισμού» σύμφωνα με τη Δ.Σ. «Για την καταμέτρηση της χωρητικότητας των πλοίων του 
1969 (Ν 1373/1983, Α' 92) 

5. Για Ε/Γ πλοία που δεν είναι υπόχρεα σε καταμέτρηση με τη Δ.Σ. 1969 αναγράφεται σε κόρους ολικής 
χωρητικότητας (Κ.Ο.Χ.) σύμφωνα με την ελληνική νομοθεσία 

6. Αναγράφεται η οικονομική ταχύτητα σε κόμβους. Εάν το πλοίο έχει αναγνωρισθεί σύμφωνα με τον Κώδικα 
Ταχυπλόων σκαφών ( Η.5.0) ή το Κώδικα Δυναμικώς Υποστηριζομένων καταγράφεται ως ταχύπλοο 

7. Αναφέρεται ο αριθμός επιβατών χειμώνα και θέρους που αναγράφεται στο Π.Α. ή το Π.Γ.Ε. για κάθε 
δηλωθείσα δρομολογιακή γραμμή του ΥΠΟΔΕΙΓΜΑΤΟΣ I 

8. Αναφέρονται τα μέγιστα δυνατά μεγέθη των IX ή των φορτηγών στην περίπτωση που το πλοίο μετέφερε 
αποκλειστικά μία απά τις δύο κατηγορίες οχημάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ III 

ΑΝΩΤΑΤΗ ΤΙΜΟΛΟΓΗΣΗ ΠΑΡΕΧΟΜΕΝΗΣ ΥΠΗΡΕΣΙΑΣ (ΕΥΡΩ) 

ΟΝΟΜΑ ΠΛΟΙΟΥ: 1 
ΤΑΧΥΠΛΟΟ : 2 
ΗΛΙΚΙΑ: 2 

ΧΡΟΝΙΚΗ ΠΕΡΙΟΔΟΣ ΔΡΟΜΟΛΟΓΗΣΗΣ: 

ΑΠΟ. ΕΩΣ. 

ΓΡΑΜΜΗ/ΕΣ: 3 

α) 

β) 

Υ) 


ΕΠΙΒΑΤΕΣ 


ΚΑΘΑΡΟΣ ΝΑΥΛΟΣ ΟΙΚΟΝΟΜΙΚΗΣ ΘΕΣΗΣ 


ΠΡΟΕΛΕΥΣΗ- 
ΠΡΟΟΡΙΣΜΟΣ 4 

Χωρίς κλίνη 

Με κλίνη 





ΟΧΗΜΑΤΑ 


ΚΑΘΑΡΟΣ ΝΑΥΛΟΣ ΟΧΗΜΑΤΩΝ επιβατικών ιδιωτικής χρήσης, φορτηγών και 
δίκυκλων 


ΠΡΟΕΛΕΥΣΗ- 

ΠΡΟΟΡΙΣΜΟΣ 

Δίκυκλα 

Ε.Ι.Χ. μέχρι 
4,25 μ. 

Φ/Γ ανά μ.μ. 
οχήματος 

μέχρι 250 
κ.ε. 

άνω των 
250 κ.ε. 







ΟΔΗΓΙΕΣ ΣΥΜΠΛΗΡΩΣΗΣ 

1. Όπως στο έγγραφο εθνικότητας 

2. Εάν το πλοίο έχει αναγνωρισθεί σύμφωνα με τον Κώδικα Ταχυπλόων σκαφών (Η.5.Ό) ή τον Κώδικα 
Δυναμικώς Υποστηριζόμενων καταγράφεται ως ταχύπλοο καθώς και αν η ηλικία του πλοίου είναι μικρότερη 
των 10 ετών. 

3. Όπως αναφέρονται στη δήλωση δρομολόγησης 

4. Αναφέρονται όλες οι δυνατές συνδέσεις που πραγματοποιεί το πλοίο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Αυγούστου 2013 


Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 0 2 0 2 12928 

□ 8 1 3 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



























